Sexpo rekrytoi! Haussa hallinto- ja taloussuunnittelija | Sexpo
22.12.2019 Uutiset
Sexpo-säätiö ja Sexpo-palvelut oy etsii
HALLINTO- JA TALOUSSUUNNITTELIJAA
osa-aikaiseen työsuhteeseen (50-70%) tammikuusta 2020 lähtien. Hallinto- ja taloussuunnittelijan tehtäviin kuuluvat säätiön ja osakeyhtiön taloushallinnon prosessien suunnittelu ja toteuttaminen yhdessä hallintotiimin kanssa, rahoitushakemuksien tekeminen, budjetointi ja talousseuranta, sähköisen taloushallintojärjestelmän pääkäyttäjän tehtävät, yhteistyö kirjanpitäjän kanssa, henkilöstöhallinnon tehtävät sekä raportointi johdolle.
Tehtävän menestyksekäs hoitaminen edellyttää talouden ja hallinnon koulutusta sekä työkokemusta, sähköisen taloushallinnon tuntemusta (esim. Procountor tai Netvisor), taulukkolaskennan osaamista ja kehittämisosaamista. Lisäksi hakemusten kanssa työskentely edellyttää hyvää suomen kielen taitoa ja rahoitus- ja hanketoimintaan liittyvän käsitteistön hallintaa. Hyvä englannin kielen taito sekä kokemus järjestötyöstä ja osakeyhtiön toiminnasta katsotaan eduksi.
Sexpo tarjoaa työntekijöilleen terveyskuluvakuutuksen, täydennyskouluttautumismahdollisuuksia sekä rennon, lämminhenkisen työyhteisön. Sexpo on turvallinen työpaikka seksuaali- ja sukupuolivähemmistöihin kuuluville ihmisille, joten rohkaisemme näihin ryhmiin kuuluvia henkilöitä hakemaan tehtävään.
Peruspalkka: 2900 €/kk, josta lasketaan sovittu osa-aikaisen työajan prosentti (50-70%).
Vapaamuotoiset hakemukset ja ansioluettelot osoitetaan Tommi Paalaselle ja lähetetään osoitteeseen tommi.paalanen@sexpo.fi 8.1.2020 mennessä. Haastatteluja järjestetään heti viikoilla 2 ja 3. Paikka täytetään sopivan henkilön löydyttyä.